open-index/open-wikipedia-markdown huggingface dataset:
Del Shannon

**Del Shannon** (født **Charles Weedon Westover**; 1934–1990) var en amerikansk rock 'n' roller og countrymusiker og låtskriver.

Tidlig i 1960-årene hadde han hits med «Runaway», «Hats Off To Larry» og «Keep Searching», men etter The Beatles og den britiske bølgen ble Shannon satt i skyggen. I 1989 overtok han etter Roy Orbison i Traveling Wilburys, men Shannon begikk selvmord kort tid etter i sitt hjem i Santa Clarita i California.

Del Shannon ble innlemmet i Rock & Roll Hall of Fame i 1999.

## Filmer og TV-opptredener
### Filmografi
* *[[It's Trad, Dad!]]* (aka *Ring A Ding Rhythm*) (1962)
* *Daytona Beach Weekend* (1965)
* *The Best of Del Shannon*, Rock 'N' Roll's Greatest Hits in Concert, (Live fra Rock & Roll Love Palace, Kissimmee, Florida, 1988), et Tv program arrangert av Wolfman Jack.

### TV
* *American Bandstand* (1961)
* *Milt Grant Show* (DC) (1961)
* *The Buddy Deane Show* (1962)
* *[[Shindig!]]* (1965)
* *Hulaballoo* (1965)
* *The Lloyd Thaxton Show* (1965)
* *Shivaree* (1965)
* *The Merv Griffin Show* (Monday, August 16, 1965)
* *[[Hollywood a Go-Go]]* (1965)
* *Where the Action Is* (1966)
* *[[Late Night with David Letterman]]* (1986)
* *The Swingin Kind* ABC Television with Lee Alan
* *Let's Rock Tonight* PBS Host Fabian (1989)

## Diskografi
* London HLX 9317. Runaway/ Jody. (1960)
* London HLX 9402. Hats off to Larry/ Dont't Gild The Lilly,Lilly. (1961)
* London HLX 9462. So Long Baby/ The Answer To Everything. (1961)
* London HLX 9515. Hey Little Girl/ You Never Talked About Me. (1962)
* London HLX 9587. Cry Myself To Sleep/ Im Gonna Move On. (1962)
* London HLX 9605. The Swiss Maid/ Ginny In The Mirror. (1962)
* London HLX 9658. Little Town Flirt/ The Wamboo. (1962)
* London HLX 9710. Two Kinds Of Teardrops /Kelly. (1963)
* London HLX 9761. Two Silhouettes/ The Wild One. (1963)
* London HLU 9800. Sues Gotta Be Mine/ Since She's Gone. (1963
* London HLU 9858. Thats The Way Love Is/ Time Of The Day. (1964
* AMY 905. Handy Man/ Give Her Lots Of Lovin. (1964) 
* AMY 911. Do You Wanna Dance/ This Is All I have To Give. (1964) 
* Stateside SS. 269  Mary Jane/ Stains On My Letter. (1964
* Stateside SS. 368  Keep Searching We'll Follow The Son/ Broken Promises.( 1964)
* Stateside SS. 395 Stranger In Town/ over You. ( 1965) 
* *1,661 Seconds With Del Shannon* (1965)
* *This is My Bag* (1966)
* *Total Commitment* (1966)
* *The Further Adventures of Charles Westover* (1968)
* *Live in England* (1972)
* *...And The Music Plays On* (1978)
* *Drop Down and Get Me* (1982)
* *Runaway Hits!* (1986)
* *Greatest Hits* (From The Original Master Tapes) (1990)
* *[[Rock On! (Del Shannon-album)|Rock On!]]* (1991)
* *[[Home and Away (album)|Home and Away]]* (Originally recorded in 1967 and released in 2006)

### Singler

* APeaked at #56 on Hot Country Songs.

## Referanser


## Litteratur
* 
* 

## Eksterne lenker
* 
* 
* 
* [ Del Shannon] at AllMusic
Blade Runner

***Blade Runner*** er en amerikansk-hongkongnesisk science fiction-spillefilm regissert av Ridley Scott med Harrison Ford, Rutger Hauer, Sean Young og Edward James Olmos i hovedrollene.

Filmen kom ut første gang i 1982, og ble sluppet i ny «director's cut»-versjon i 1992 og en «final cut»-versjon i 2007. Filmen er basert på boka *Do Androids Dream of Electric Sheep?* (norsk: *[[Drømmer androider om elektriske sauer?]]* eller *Livstyvene*) av Philip K. Dick.

I 2017 kom oppfølgeren *[[Blade Runner 2049]]*.

## Handling
I filmen gjør androider opprør mot menneskene i jakten på sitt innerste selv. Politimannen Rick Deckard (Harrison Ford) tar opp jakten, men begynner etter hvert å tvile på om oppdraget er moralsk riktig. Hovedtemaet i filmen er menneskelighet og hva som gjør oss til mennesker.

## Mottakelse
*Blade Runner* fikk blandet mottakelse blant filmkritikere. *[[Adresseavisen]]* kalte filmen «søppel» og «brekkmiddel». Filmen regnes i dag blant historiens største kultfilmer, og har vært inspirasjonskilde for en rekke andre verk i science fiction-sjangeren.

## Medvirkende
* Harrison Ford som Rick Deckard
* Rutger Hauer som Roy Batty
* Sean Young som Rachael
* Edward James Olmos som Gaff
* M. Emmet Walsh som Harry Bryant
* Daryl Hannah som Pris Stratton
* William Sanderson som J. F. Sebastian
* Brion James som Leon Kowalski
* Joe Turkel som Dr. Eldon Tyrell
* Joanna Cassidy som Zhora Salome
* James Hong som Hannibal Chew
* Morgan Paull som Dave Holden
* Kevin Thompson som Bear
* John Edward Allen som Kaiser
* Hy Pyke som Taffey Lewis
* Kimiko Hiroshige som Cambodian Lady
* Robert Okazaki som Sushi Master
* Carolyn DeMirjian som Saleslady
* Ben Astar som Abdul Ben Hassan

## Referanser


## Eksterne lenker
* 
* 
* «Kinosommeren 1982: Blade Runner» ved Birger Vestmo, *NRK*, 25. juni 2012
Philip K. Dick

**Philip Kindred Dick** (1928–1982) var en amerikansk forfatter av science fiction.

I tillegg til en del noveller skrev Dick 38 romaner, syv av disse er senere blitt filmatisert. Blant disse er *Do Androids Dream of Electric Sheep* (på norsk *Livstyvene*, senere *[[Drømmer androider om elektriske sauer?]]*) som filmen *[[Blade Runner]]* er basert på. Andre filmatiseringer av hans verker er ''Total Recall'' i 1990 og i 2012, *[[Minority Report]]* og *[[A Scanner Darkly]],* samt TV-serien *[[Mannen i høyborgen (TV-serie)|Mannen i høyborgen]]* fra 2015.

## Norske utgivelser
* *Hjelp fra rommet* (Fredhøis 1973, originalt *Our Friends from Frolix 8* 1970)
* *[[Mannen i Høyborgen]]* (Gyldendal 1977, originalt *The Man in the High Castle* 1962), filmatisert som TV-serie i 2015
* *Mørke utenfor og mørke inni* (Gyldendal 1979, originalt *A Scanner Darkly* 1977)
* *[[Drømmer androider om elektriske sauer?]]* (Tiden 2005, originalt *Do Androids Dream of Electric Sheep?* 1968)
** også utgitt i samme oversettelse som *Livstyvene* (Tiden 1995)
* *Valis* (Svein Sandnes Bokforlag 2012, originalt *VALIS* 1981)
* *Den guddommelige invasjon* (Svein Sandnes Bokforlag 2014, originalt *The Divine Invasion*, 1981)
* *Timothy Archers sjelevandring* (Svein Sandnes Bokforlag 2015, originalt *The Transmigration of Timothy Archer*, 1982)

## Referanser


## Eksterne lenker
* 
*
Celeste Holm

**Celeste Holm** (født 29. april 1917 i New York City i New York, død 15. juli 2012) var en amerikansk skuespillerinne med norske røtter.

Holm var enebarn av Theodor Holm. Han var en forsikringsmann som vokste opp på Hå gamle prestegard på Jæren, men emigrerte i ung alder til USA. Hun gikk på skole i Nederland, Frankrike og USA, og tok sang- og ballettimer som barn. Hun studerte drama ved University of Chicago og debuterte på scenen som 17-åring.

Holm debuterte på Broadway i 1938, og hadde stor suksess i 1943 i rollen som Ado Annie i musikalen *[[Oklahoma!]]*. Hun filmdebuterte i 1946 og året etter vant hun Oscar for beste kvinnelige birolle for sin rolle som  Anne i filmen *[[Mellom gentlemenn]]*. Holm ble Oscar-nominert tre ganger. Hun opptrådte også på TV, scenen og nattklubber.

Holm engasjerte seg for sosial rettferdighet i mange år som talskvinne for UNICEF. Hun har fått to stjerner på Hollywood Walk of Fame. I 1979 ble Holm utnevnt til ridder av 1. klasse av St. Olavs Orden for fremme av norsk kultur i USA.

Holm giftet seg for femte gang på sin 87-årsdag med den 41-årige operasangeren Frank Basile. Hun er mor til datapioneren Ted Nelson.

Celeste Holm har fortsatt familie i Norge.

## Filmografi (utvalg)
* 1947 – *[[Mellom gentlemenn]]*
* 1950 – *[[Alt om Eva]]*
* 1956 – *[[Fint folk flørter]]*
 
## Referanser

 
## Eksterne lenker
* 
* 
*
Tapir

Navnet eller begrepet **Tapir** har flere betydninger:

* Tapirer, en pattedyrfamilie
* Tapir Akademisk Forlag, et norsk bokforlag
David Bellos

**David Bellos** (født 1945) er en britiskfødt oversetter og biograf. Han underviser i fransk litteratur ved Princeton University.

Bellos har blant annet forsket på Balzac og Georges Perec. Bellos mottok en pris for sin oversettelse av Perecs roman, *La Vie mode d'emploi* i 1987. Han vant også den første Man Booker-oversetterprisen i 2005 for oversettelsene av den albanske forfatteren Ismail Kadare, selv om Bellos ikke kan albansk. Oversettelsene ble gjort fra tidligere franske oversettelser. 

Bellos har også skrevet flere forfatterbiografier.

## Referanser


## Eksterne lenker
*
Anne Baxter

**Anne Baxter** (1923–1985) var en amerikansk skuespiller, blant annet kjent fra rollen som Eve Harrington i spillefilmen *[[Alt om Eva]]* (1950).

For sin rolle som «Sophie MacDonald» i filmen *[[Knivseggen (1946)|Knivseggen]] (The Razor's Edge)* vant Baxter en Oscar for beste kvinnelige birolle. Hun har en stjerne på Hollywood Walk of Fame.

## Filmografi i utvalg
*1941 – *[[Farlig område]]*
*1950 – *[[Alt om Eva]]*
*1950 – *[[Første tog til Tomahawk]]*
*1952 – *[[Livets karusell]]*
*1953 – *[[Niagara (film)|Niagara]]*
*1956 – *[[De ti bud (film)|De ti bud]]*

## Referanser


## Eksterne lenker
* 
*
Carlos Hevía

**Carlos Hevía y de los Reyes Gavilán** (født 21. mars 1900 i Havanna, død 2. april 1964 i Florida) var jurist og president på Cuba i perioden 15. januar 1934 – 18. januar 1934. 

Etter at Fulgencio Batista hadde avsatt Ramón Grau San Martín 14. januar 1934, møttes han og hans nye kuppmakere på militærbasen *Colombia* utenfor Havanna. 

Grau hadde motvillig gått med på å overlate presidentembetet til oberst Carlos Mendieta, som hadde stor respekt i befolkningen for å ha ledet et militært opprør mot den tidligere diktatoren Gerardo Machado. Dette forhindret likevel ikke Batista fra å utnevne Hevía til president. 

På samme måte som Ramón Grau kom Hevía fra Nasjonalistpartiet (*Partido Revolucionario Cubano – Auténtico*)

Hevía trakk seg imidlertid etter bare 36 timer. Årsakene er uklare. Etter at Hevía trakk seg, oppsto et kort mellomspill der Batista tilbød presidentembetet til Carlos Manuel Márquez (fullt navn: Carlos Manuel Agustín Márquez Sterling y Loret de Mola) som satt kun 1 – 2 timer i embetet før han også trakk seg.
Også årsakene til at Márquez trakk seg, er uklare. 

Batista henvendte seg så til Carlos Mendieta som aksepterte tilbudet, og tiltrådte som Cubas 19. president og den 5. ikke-folkevalgte presidenten etter 1902.  

Hevía døde i Florida i 1964, 64 år gammel.

## Referanser
Östra stambanan

**Östra stambanan** er det opprinnelige navnet på jernbanen mellom Katrineholm og Nässjö i Sverige. Idag betraktes denne del av det svenske jernbanenettet som en del av banen Södra stambanan (Stockholm–Katrineholm&ndash;Nässjö&ndash;Malmö). Med «Södra stambanan» mentes dog opprinnelig Falköping&ndash;Nässjö&ndash;Malmö (klar 1864), men da Östra stambanan hadde blitt bygget (1874), ble det naturlig å betrakte denne sammen med Södra stambanan sør for Nässjö som én bane, ettersom dette nå var den korteste og beste reiseveien mellom Stockholm og Sør-Sverige (tidligere var den Västra stambanan Stockholm&ndash;Falköping kombinert med Södra stambanan Falköping&ndash;Malmö). Banen har dobbeltspor.

Disse stasjoner på Östra stambanan har persontrafikk idag (2006):
*Katrineholm (knutepunkt)
*Norrköping (knutepunkt)
*Linghem
*Linköping (knutepunkt)
*Vikingstad
*Mantorp
*Mjölby (knutepunkt)
*Boxholm
*Tranås
*Aneby
*Nässjö (knutepunkt)
Dik Browne

**Dik Browne** (**Richard Arthur Allan Browne**) (født 11. august 1918 (eller 1917) i New York, død 4. juni 1989 i Sarasota, Florida) var en amerikansk tegneserieskaper og illustratør, mest kjent for stripeserien *[[Hårek den hardbalne]]* (*Hägar the Horrible*).

I 1940-årene jobbet han som illustratør for Newsweek og for et reklamebyrå. Ved sistnevnte lagde han logoen til Chiquita. Fra 1954 tegnet han serien *Trixie* (*Hi and Lois*) til manus av Mort Walker, og fra 1973 skrev og tegnet han *Hårek*. Disse seriene tegnes nå av henholdsvis Robert "Chance" og Chris Browne, Diks sønner.

Browne har blitt tildelt flere priser for arbeidet sitt. National Cartoonist Society, en amerikansk organisasjon for tegneserieskapere, hedret ham med Reuben-prisen to ganger (for *Trixie* i 1962 og for *Hårek* i 1973) og prisen for humorstriper seks ganger (for *Trixie* i 1959, 1960, 1972 og 1977 og for *Hårek* i 1984 og 1986), samt Elzie Segar-prisen i 1973.

## Priser (Utvalg)

## Referanser


## Eksterne lenker
* 
* 
* Biografi (engelsk) på Lambiek.net
* Biography (portugisisk)
* NCS Awards
Kaja Norena

**Karoline «Kaja Norena» Eide Hansen** (født 26. april 1884 i Horten, død 13. november 1968 i Lausanne) var en norsk operasangerinne (sopran). 

## Familie
Norenas foreldre var maskinist Gullik Hansen og Susanne Annette Marie Møller. Hun ble i 1909 gift med skuespiller Egil Eide. Ekteskapet ble oppløst. Hun ble i 1939 gift annen gang, med advokat Henry Myron Blackmer (1872–1962).

## Liv og virke
Norena lærte hos Ellen Gulbranson, debuterte i 1905 med pianisten Hildur Andersen og ble av Bjørn Bjørnson engasjert ved Nationaltheatret i 1907 der gjennombruddet kom i 1909. Hun antok kunstnernavnet Kaja Norena og giftet seg med Egil Eide. 

Hennes ti første år i rampelyset ga en rekke ledende roller i Norge, og deretter utenlands, som i 1924 på La Scala i Milano. Hun oppnådde verdensberømmelse, og opptrådte blant annet i Paris, London og USA. 

Etter hennes annet giftermål, i 1939, flyttet hun til Sveits i 1940, der hun døde i 1968. Hun ble gravlagt i æreslunden på Vår Frelsers gravlund i Oslo.

## Roller i utvalg
**Laila* i *Laila* av Ole Olsen
**Rosina* i *[[Barbereren i Sevilla]]* av Gioachino Rossini
**Mignon* i *Mignon* av Ambroise Thomas
**Cupido* i *[[Orfeo ed Euridice|Orfevs og Evrydike]]* av Christoph Willibald Gluck
**Mimí* i *[[La bohème]]* av Giacomo Puccini
**Juliette* i *Roméo et Juliette* av Charles Gounod
**Marguerite* i ''Faust'' av Charles Gounod
**Gilda* i *[[Rigoletto]]* av Giuseppe Verdi
**Violetta* i ''La traviata'' av Giuseppe Verdi
**Antonia* i *Hoffmanns eventyr* av Jacques Offenbach

Hennes eneste filmrolle var i den svenske stumfilmen *[[Judaspengene (film)|Judaspengene]]* fra 1915

## Æresbevisninger
* Kongens fortjenstmedalje i gull
* franske Æreslegionen
* St. Olavs Orden ridder i første klasse 1933
* Dansk medalje Ingenio et arti 1934

## Referanser


## Kilder
*
Anna Lange Thulesius

**Anna Lange Thulesius** (født Orning i 1728, død i 1808) var en prestefrue fra Oslo som ble den første som ble stedt til hvile på Vår Frelsers gravlund.

Hun var en kjent person i byen, mye på grunn av sin mann Ole Andreas Thulesius som var tredjeprest i Vor Frelsers kirke. De var kjent som et umake par; hun var klok og vakker, og han utiltrekkende og meget hissig. Det fortelles at hennes mor Birgitte von Heidenmarck mistet et brett fullt av tekopper i gulvet da hun fikk høre hvem datteren skulle gifte seg med. 

På et tidspunkt mistet hennes mann sin stilling. Han stod ikke stille da klokkeren skulle ta på ham messehagelen, og klokkeren hvisket «Stå, Blakken». Thulesius gav han en ørefik i menighetens påsyn, og fikk avskjed. Anna Thulesius reiste da til København for å be om kongens nåde, og Frederik V lot seg sjarmere slik at presten fikk bli i sin tjeneste. 

Hennes gravminne på Vår Frelsers gravlund har ikke blitt bevart, og på stedet er det bare en åpen plass ved siden av en grav med navnene Woxen og Onsum og bak en med navnet Helliesen.

## Referanser
Linghem

**Linghem** er et tettsted i Linköping kommune i Östergötlands län i Östergötland i Sverige. I 2010 hadde tettstedet  innbyggere. Linghem ligger 15 kilometer øst for Linköping og har en jernbanestasjon. 

## Referanser


## Eksterne lenker
*
Jermaine Jenas

**Jermaine Anthony Jenas** (født 18. februar 1983 i Nottingham, Nottinghamshire, England) er en engelsk tidligere landslagsspiller i fotball som har spilt for flere engelske fotballklubber. Han var midtbanespiller og avsluttet karrieren i Queens Park Rangers.

Jenas har spilt 15 landskamper for .

## Biografi
Jermaine Jenas startet sin profesjonelle fotballkarriere i Nottingham Forest i 1999. Han debuterte for klubben den 7. januar 2001 da Forest tapte 1-0 for Wolverhampton Wanderers i den engelske FA-cupen. I ligasammenheng spilte han sin første kamp mot Crystal Palace den 14. januar 2001, mens hans første mål for klubben kom 18. august 2001 i en ligakamp mot Barnsley. Jenas ble i februar 2002 solgt til Newcastle United for £5 000 000.

Jermaine Jenas debuterte for Newcastle 9. februar 2002, mens hans første mål for klubben fra Tyne and Wear var i FA-cupen mot Wolverhampton Wanderers den 5. januar 2003. En måned senere fikk han sin landslagsdebut da England 12. februar 2003 tapte 3-1 for . 

I august 2005 ble han solgt til Tottenham for £7 000 000, og hans debut for klubben fra London var 10. september 2005 i en ligakamp mot Liverpool. Den 15. oktober 2005 scoret han sitt første mål for Spurs da laget slo Everton i en ligakamp.

## Karriere som spiller

## Referanser


## Eksterne lenker
*
Konglomerat (geologi)

**Konglomerat** er en sedimentær bergart. Konglomerat består av blokk, stein eller grus, og et matriks sand, silt og/eller leire som er forsteinet. Navnet kommer av latin og betyr *blanding*. Klastene eller bollene i konglomeratet er normalt rundede, i motsetning til de angulære som finnes i breksjer. 

Finnes blant annet i ett smalt belte på noen holmer utenfor Åkrehamn på Karmøy, Rogaland. Ryvingen er største holmen, med grei adkomst med båt fra øst.

## Klassifisering
I tillegg til det som beskrives under, klassifiseres konglomerater i forhold til kornstørrelsen på bollene, rundingsgrad, og sortering

### Tekstur
Parakonglomerater er matriks- (finmateriale) bårne bergarter som inneholder minst 15% sand eller mindre partikler.

Orthokonglomerater er klast-bårne bergarter med mindre enn 15% matriks bestående av sand og finere partikler.

Metamorfose endrer konglomerater til metakonglomerater som kan ha svært avlange og deformerte boller (klaster).

### Klastenes sammensetning
Konglomerater klassifiseres på grunnlag av klastenes litologi 
* Monomikt – klaster fra en enkelt bergart
* Oligomikt – klaster bestående av kun to ulike bergarter
* Polymikt – Klaster fra tre eller flere bergarter

## Sedimentære miljø
Konglomerater avsettes i en rekke ulike sedimentære miljø som kan observeres på jorden i dag.

### Dyp marint
Konglomerater kan avsettes dypmarint i forbindelse med massestrømmer.

### Grunn marint
Transgressive konglomerater er typisk tynne, og representerer en betydelig endring i miljøet.

### Fluviale
Konglomerater avsatt i elver og delta. Forgreinede elveløp vil ha en variasjon i strømingshastighet som vil kunne gi denne typen avsetninger.

### Alluviale
Konglomerater avsatt i som viftedelta og alluviale sletter.

### Glasiale
Morener kan, dersom de bevares, bli omdannet til konglomerater, kalt tillitt (forsteinet morene).

## Referanser


## Se også
*Liste over bergarter
Ishaqi-massakren

**Ishaqi-massakren** var en angivelig massakre av sivile irakere begått av amerikanske styrker, den 15. mars 2006. Totalt ble 11 mennesker, inkludert 4 barn og 5 kvinner angivelig skutt og drept av de amerikanske styrkene. Deretter skal huset med likene i, ha blitt sprengt i luften. Påstanden om en amerikansk massakre bekreftes bl.a. av irakisk politi.

En talsmann for de amerikanske styrkene i Irak sa 1. juni 2006 at det, som for Haditha-massakren, er innledet etterforskning i saken. Dagen etter ble den amerikanske etterforskningen avsluttet etter at det angivelig ikke ble funnet noe bevis for at amerikanske styrker sto bak den angivelige massakren. Iraks regjering reagerte sterkt på USAs ensidige frikjennelse av soldatene som skal ha drept sivile i Ishaqi, og Irak vil etterforske hendelsen på egen hånd. Den irakiske statsministeren kritiserte de amerikanske styrkene for ukritiske angrep mot irakiske sivile. Maliki fortalte reportere at vold imot sivile var "vanlige blant mange av de multi-nasjonale styrkene". 

En assistent til Irak's statsminister, al-Kazimi sier: *We have it from more than one source that the Ishaqi killings were carried out under questionable circumstances, More than one child was killed. This [US] report was not fair for the Iraqi people and the children who were killed.*

## De døde
*Turkiya Muhammed Ali, 75 år
*Faiza Harat Khalaf, 30 år
*Faiz Harat Khalaf, 28 år
*Um Ahmad, 23 år
*Sumaya Abdulrazak, 22 år
*Aziz Khalil Jarmoot, 22 år
*Hawra Harat Khalaf, 5 år
*Asma Yousef Maruf, 5 år
*Osama Yousef Maruf, 3 år
*Aisha Harat Khalaf, 3 år
*Husam Harat Khalaf, 6 måneder

## Eksterne lenker
* TheRawStory: "Iranian television broadcasts footage of alleged Ishaqi massacre at Ishaqi" (Film)
* Reuters: "Iraq rejects US probe clearing troops of killings"
* TheRawStory: "Press Accounts Suggest Military 'Cover-up' in Ishagi Killings "
* Scotsman.com: "Furious Iraq demands apology as US troops are cleared of massacre"
* TimesOnline: "Third claim of atrocity rocks US servicemen"
* BBC: "Iraqi PM angry at 'US violence'"
* BBC: Troops cleared of Iraq wrongdoing
* BBC: "New 'Iraq massacre' tape emerges"
* KR Washington Bureau: "Iraqi police report details civilians' deaths at hands of U.S. troops"
* Sourced Reporting: " The Ishaqi Massacre - Who Are The Witnesses?"  (Advarsel! Sterke bilder)
* Libertypost.org "Iraqi police report details civilians' deaths at hands of U.S. troops" 
* SanFrancisco Bay View: "Killing women and children: the ‘My Lai phase’ of the Iraq war"
* Aftenposten: "Etterforsker massakre"
Zucchetto

**Zucchetto** er en flat hodebekledning som brukes av geistlige i den romersk-katolske kirke. Hos prester og diakoner er den sort, hos biskoper lilla, hos kardinaler rød, og hos paver hvit. Den kan bæres under birettaen eller bispeluen.
Coolio

**Artis Leon Ivey jr.** (1963–2022), kjent under artistnavnet **Coolio**, var en amerikansk hiphopartist, plateprodusent og skuespiller som fikk sitt gjennombrudd høsten 1995 med sangen «Gangsta’s Paradise».

«Gangsta’s Paradise» er en av Norges mest solgte singler. I sangen «C U When U Get There» er Pachelbels kanon det underliggende temaet.

Coolio var gjesteartist på de norske rapperne Erik og Kriss' album *[[Verden vil bedras]]* på låta «Hva er det du venter på».

Han døde av en overdose fentanyl høsten 2022.

## Album
**Studioalbum**
* 1994: *[[It Takes a Thief]]* 
* 1995: *[[Gangsta’s Paradise]]* 
* 1997: *[[My Soul]]* 
* 2001: *[[Fantastic Voyage: The Greatest Hits]]* 
* 2002: *[[El Cool Magnifico]]*
* 2006: *[[The Return of the Gangsta]]* 
* 2008: *[[Steal Hear]]*
* 2009: *[[From the Bottom 2 the Top]]*

**Samarbeidsalbum**
* 1991: *Ain't a Damn Thang Changed* (sammen med WC and the Maad Circle)

**Samlingsalbum**
* 2001: *Very Best*
* 2001: *Fantastic Voyage: The Greatest Hits*

**Singler på VG-lista**
* 1995: «Gangsta’s Paradise» (nr.&nbsp;1)
* 1996: «1, 2, 3, 4 (Sumpin' New)» (nr. 14)
* 1987: «Hit 'Em High (The Monstars' Anthem)» (B-Real, Method Man, LL Cool J og Busta)  (nr. 1)
* 1997: «C U When U Get There» (mrd 40 Thevz) (nr. 2)

## Referanser


## Eksterne lenker
* 
* 
* 
*
R.B. 1–3 og 6–8

**Rjukanbanene (R.B.) nummer 1–3 og 6–8** var en serie på seks elektriske lokomotiver levert til Norsk Transportaktieselskab mellom 1911 og 1918 for trafikk på Vestfjorddalsbanen og Tinnosbanen. Den elektriske utrustningen ble levert av tyske AEG, mens det mekaniske ble levert av Skabo jernbanevognfabrik. I forbindelse med at Tinnosbanen ble overført til statsbaneselskapet Tinnoset-Porsgrunnbanen i 1920 ble lokomotiv nummer 1 og 3 overført til NSB, hvor de fikk betegnelsen **El 7** og henholdsvis numrene 2501 og 2502. Lokomotiv nummer 1 ble i 1932 solgt tilbake til Rjukanbanen igjen og er bevart av Norsk jernbanemuseum. Lokomotiv nummer 4 og 5 som ble levert i 1912 er teknisk sett å anse som et halvt lokomotiv av denne typen.

## Eksterne lenker
* Rj.B. 1–3, 6–8/El 7  – NJK Materielldatabasen
* El 7 – Jernbane.net
Anne Revere

**Anne Revere** (født 25. juni 1903 i New York City i New York, død 18. desember 1990) var en amerikansk skuespiller.

Revere vant en Oscar for beste kvinnelige birolle for sin rolle som «Fru Brown» i filmen *[[Over alle hindrer]], (National Velvet)*.

## Filmografi
* 1941 – *[[Kan du huske?]]*
* 1944 – *[[Over alle hindrer]]*
* 1948 – *[[Den låste døren]]*
* 1951 – *[[En plass i solen]]*

## Referanser


## Eksterne lenker
*
Ethel Barrymore

**Ethel Barrymore** (født **Ethel Mae Blythe** 15. august 1879 i Philadelphia i Pennsylvania, død 18. juni 1959 i Hollywood i California) var en amerikansk teater- og filmskuespiller.

For sin rolle som «Ma Mott» i filmen *[[None But the Lonely Heart]]* vant Barrymore en Oscar for beste kvinnelige birolle. Hun har fått en stjerne på Hollywood Walk of Fame.

## Filmografi
* 1914 - The Nightingale
* 1915 - The Final Judgment
* 1916 - The Kiss of Hate
* 1916 - The Awakening of Helena Richie
* 1917 - Life’s Whirlpool
* 1917 - The Lifted Veil
* 1917 - The Call of Her People
* 1917 - An American Widow
* 1917 - The Greatest Power
* 1917 - The Eternal Mother
* 1918 - Our Mrs. McChesney

## Referanser


## Eksterne lenker
*
Katina Paxinou

**Katina Paxinou** (født som **Ekaterini Konstantopoulou** 17. desember 1900 i Pireus, Hellas død 22. februar 1973) var en gresk teater- og filmskuespiller.

For sin rolle som «Pilar» i filmen *[[Klokkene ringer for deg (film)|Klokkene ringer for deg]]*, (*For Whom the Bell Tolls*) vant hun en Oscar for beste kvinnelige birolle. Hun har fått en stjerne på Hollywood Walk of Fame.

## Filmografi (utvalg)
* 1943 – *[[Klokkene ringer for deg (film)|Klokkene ringer for deg]]*
* 1968 – *[[Tante Zita]]*

## Referanser


## Eksterne lenker
*
Skjorta

**Skjorta** er bestemt form for klesplagget skjorte. Navnet har flere betydninger:

* Skjorta (Molde), et fjell på 1711 moh, i Eresfjord i Molde kommune, Møre og Romsdal
* Skjorta (Gloppen), et fjell på 1472 moh, på grensen mellom Gloppen og Jølster i Sogn og Fjordane
Bastian Schweinsteiger

**Bastian Schweinsteiger** (født 1. august 1984 i Kolbermoor) er en tysk tidligere fotballspiller. 

Til vanlig spilte Schweinsteiger midtbane eller defensiv midtbane.

## Landslaget
Han debuterte på A-landslaget 6. juni 2004 i Kaiserslautern i 0-2-tapet mot Ungarn. Han fikk totalt 121 landskamper for Tyskland.

Bastian Schweinsteiger deltok med Tyskland i EM 2004 i Portugal. Han spilte også for Tyskland under VM 2006, og scoret to mål i bronsefinalen mot Portugal.

Han ble tatt ut i s EM-tropp til EM i Frankrike 2016.

31. august 2016 spilte han sin 121 og siste landskamp for  mot Finland. Han scoret også 24 mål i sin landslagskarriere.

## Statistikk
*(Oppdatert per 13.06.2016)*
* Landskamper: 121 (24 mål) (2004–2016)
* Bundesliga-kamper: 342 (45 mål)
* Premier League-kamper: 18 (1 mål)
* Europacup-kamper: 113 (13 mål)

## Meritter
### Klubb
;Bayern München 
* Bundesliga (7): 2003, 2005, 2006, 2008, 2010, 2013, 2014, 2015
* DFB-Pokal (7): 2003, 2005, 2006, 2008, 2010, 2013, 2014
* DFB-Ligapokal (2): 2004, 2007
* DFL-Supercup (2): 2010, 2012
* UEFA Champions League (1): 2013
* UEFA Super Cup (1): 2013
* VM for klubblag (1): 2013

;Manchester United
* FA-cupen (1): 2015/16
* Ligacupen: (1) 2017

### Tyskland
* VM-Gull (1): 2014
* VM-Bronse (2): 2006, 2010
* EM-Sølv (1): 2008

### Individuelt
* Årets fotballspiller i Tyskland (1): 2013

## Referanser


## Eksterne lenker
* 
* 
* 
* 
*  Bastian Schweinsteigers spillerprofil for Manchester United  på Stretfordend.co.uk
Spektroskop

Et **spektroskop** er et apparat som brukes for å analysere egenskapene til elektromagnetisk stråling over en del av spekteret. Det er som regel intensiteten som måles, men polarisering kan også registreres.

Apparatene brukes til spektroskopi. På grunnlag av spekteret kan den kjemiske sammensetningen til materialer bestemmes. Dette er den mest nøyaktige metoden til å analysere sammensetningen til sola og andre stjerner. Spektroskopi ble opprinnelig utviklet for synlig lys, men nå benyttes all slags elektromagnetisk stråling fra infrarød til gammastråling.

## Historie
Den tyske kjemikeren Robert Bunsen forsøkte i 1855 å blande lysgass og luft og deretter sette fyr på det. Det lagde en varm og nesten fargeløs flamme. Sammen med sin partner Gustav Robert Kirchhoff utførte han mange eksperimenter med denne fargeløse flammen. De prøvde å stikke mineraler og kjemikalier i flammen. I flammen fikk mineralene forskjellig farge, men det var vanskelig å se forskjell på fargene. Derfor prøvde Bunsen å filtrere lyset med farget glass. Dette gjorde at en lettere kunne se de ulike fargene og derfor gjenkjenne de ulike grunnstoffene.

I 1859 konstruerte Kirchhoff og Bunsen et nytt måleinstrument: Kirchhoff-Bunsen-spektroskopet. Dette spektroskopet har tre rør, i hvert rør er det et prisme. I midten brenner en flamme av lysgass og luft. Hvis en slipper et stoff og litt lys ned i et spektroskop og ser inn i det kan en se spektrallinjer og karakteristiske farger. Det var slik grunnstoffet cesium ble oppdaget.

## Eksterne lenker
*
Jane Darwell

**Jane Darwell** (født **Patti Woodard**, ) var en amerikansk teater- og filmskuespiller.

Darwell medvirket i over 170 filmer. Hun vant Oscar for beste kvinnelige birolle for rollen som Ma Joad i filmen *[[Vredens druer (film)|Vredens druer]]* (1940). Darwell har en stjerne på Hollywood Walk of Fame.

## Filmografi (utvalg)
* 1914 – *[[Rose of the Rancho]]*
* 1914 – *[[Ready Money]]*
* 1934 – *[[Den røde keiserinne]]*
* 1935 – *[[Kampen for lykken]]*
* 1936 – *[[Craigs hustru]]*
* 1939 – *[[Tatt av vinden (film)|Tatt av vinden]]*
* 1940 – *[[Vredens druer (film)|Vredens druer]]*
* 1941 – *[[Du kan ikke kjøpe alt for penger]]*
* 1943 – *[[Dommer Lynsj]]*
* 1952 – *[[Vi er ikke gifte!]]*
* 1964 – *[[Mary Poppins (film)|Mary Poppins]]*

## Referanser


## Eksterne lenker
*
Sinkklorid

**Sinkklorid** er et salt av grunnstoffene sink (Zn) og klor (Cl). Saltet har den kjemiske formelen:&nbsp;ZnCl2. 

## Egenskaper
Zinkklorid er hygroskopisk og opptrer i fire ulike, polymorfe krystallstrukturer. En raskt nedkjølt smeltning av sinkklorid er derimot amorf. Det har et, til å være et salt, et lavt smeltepunkt og er lettløslig i vann. Det har fire hydrater; 1, 1½, 2½, 3 og 4.

Når ammoniakk leddes gjennom en sinkkloridløsning skapes forbindelsen Zn(NH3)2Cl2 (sinkammoniumklorid). Det er et salt der Zn(NH3)22+ er kation og Cl<sup>–</sup> er anion.

## Framstilling
Industrielt framstilt sinkklorid gjennom å behandle sinkblende med saltsyre.
:\rm ZnFeS_2 + 4\ HCl \rightarrow ZnCl_2 + FeCl_2 + 2\ H_2S

Ettersom sinkblende også inneholder jernsulfid (FeS), som omgjøres til jern(II)klorid, så trenger løsningen å separeres fra jern. Det gjøres gjennom at jern(II)kloriden oksideres til jern(III)klorid av klorgass. Jern(III)klorid hydrolyseres siden av vannet til jern(III)oksid som felles ut og saltsyre som kan gjenvinnes.
:\rm 2\ FeCl_2 + Cl_2 + 3\ H_2O \rightarrow Fe_2O_3 + 6 HCl

Til laboratoriebruk er det likevel enklere å lage sinkklorid direkte fra metallisk sink og saltsyre.
:\rm Zn + 2\ HCl \rightarrow ZnCl_2 + H_2
Krabbsundet bru

**Krabbsundet bru** er ei bru som forbinder øyene Hitra og Fjellværsøya, begge i Hitra kommune i Trøndelag. Brua er en del av Fjellværøyforbindelsen (arm av fylkesvei 714), som var første delprosjekt i Fastlandsforbindelsen Hitra–Frøya, som også omfatter Hitratunnelen, Frøyatunnelen og fastlandsforbindelse (bru og fylling) mellom Sunde og Hemnskjel i Snillfjord.

Krabbsundet bru er 316 meter lang, med lengste spenn 150 meter.

Bygging av Fjellværøyforbindelsen startet 25. august 1990 og åpnet 10. juli 1992, tre måneder før prosjektert. Brua og tilstøtende veier var prosjektert til 123 millioner kroner. Sluttprisen ble 95 millioner kroner, 28 millioner under budsjett.

## Se også
*Liste over broer i Norge
*Liste over broer i Norge etter lengde

## Referanser
Hattie McDaniel

**Hattie McDaniel** (født 10. juni 1895 i Wichita i Kansas, død 26. oktober 1952 i Woodland Hills i California) var en amerikansk skuespiller. 

McDaniel vant Oscar for beste kvinnelige birolle for rollen som Mammy i filmen *[[Tatt av vinden (film)|Tatt av vinden]]* (1939). Hun var den første afroamerikanske skuespiller som ble nominert til en Oscar og vant. McDaniel har to stjerner på Hollywood Walk of Fame.

## Filmografi (utvalg)
* 1935 – *[[Det gule hav]]*
* 1936 – *[[Show Boat (1936)|Show Boat]]*
* 1937 – *[[Saratoga (film)|Saratoga]]*
* 1938 – *[[To verdener]]*
* 1939 – *[[Tatt av vinden (film)|Tatt av vinden]]*
*1946 – *[[Sydens Sang]]*

## Referanser


## Eksterne lenker
*
Fay Bainter

**Fay Okell Bainter** (født 7. desember 1891 i Los Angeles i California, død 16. april 1968) var en amerikansk skuespiller.

Bainter vant en Oscar for beste kvinnelige birolle for sin rolle som Aunt Belle Massey i filmen *[[Jezebel]]*. Hun har en stjerne på Hollywood Walk of Fame.

## Filmografi (utvalg)
* 1938 – *[[Jezebel]]*
* 1942 – *[[Årets kvinne]]*
* 1961 – *[[Løgnen]]*

## Referanser


## Eksterne lenker
*
Gale Sondergaard

**Gale Sondergaard** (født **Edith Holm Sondergaard** 15. februar 1899 i Litchfield i Minnesota, død 14. august 1985 i Woodland Hills i California) var en amerikansk skuespiller med danske foreldre.

Sondergaard medvirket i over åtti filmer i sin lange filmkarriere. For sin rolle som Faith Paleologue i filmen *[[Anthony Adverse]]*, hennes første film, vant hun i 1936 en Oscar for beste kvinnelige birolle. Hun var den første vinneren av prisen.

## Referanser


## Eksterne lenker
* 
*
Landsorganisationen i Danmark

**Landsorganisationen i Danmark** (**LO**) var en dansk hovedorganisasjon for 17 fagforbund som ble stiftet i 1898. Den 1. januar 2019 fusjonerte LO med den nest største hovedorganisasjonen, FTF, og dannet Fagbevægelsens Hovedorganisation. Den består av 79 fagforeninger med i alt 1,4 millioner medlemmer. FH ivaretar især politiske og overordnede overenskomstmessige oppgaver. FHs motpart på arbeidsgiversiden er Dansk Arbejdsgiverforening (DA).

## Organisering
LO tok seg av fagbevegelsens overordnede oppgaver på tvers av de faglige områdene. Det var i LO at medlemsforbundene koordinererte sitt arbeid.

LO hadde 17 ulike forbund og 1,3 millioner medlemmer.

## Medlemsforbund
* Fagligt Fælles Forbund (3F) ca. 382 000 medlemmer
* HK/Danmark ca. 375.000 medlemmer
* FOA - Fag og Arbejde ca. 203 000 medlemmer
* Dansk Metal ca. 146 000 medlemmer
* Forbundet Træ-Industri-Byg i Danmark (TIB) ca. 70 000 medlemmer
* Nærings- og Nydelsesmiddelarbejder Forbundet (NNF) ca. 36 000 medlemmer
* Teknisk Landsforbund (TL) ca. 31 200 medlemmer
* Socialpædagogernes Landsforbund (SL) ca. 31 000 medlemmer
* Dansk EL-Forbund ca. 30 000 medlemmer
* Dansk Funktionærforbund - Serviceforbundet ca. 21 700 medlemmer
* Malerforbundet i Danmark ca. 13 600 medlemmer
* Blik og Rørarbejderforbundet i Danmark ca. 9 000 medlemmer
* Dansk Jernbaneforbund ca. 5 500 medlemmer
* Dansk Frisør og Kosmetiker Forbund ca. 5 400 medlemmer.
* Hærens Konstabel- og Korporalforening (HKKF) ca. 4 400 medlemmer
* Dansk Artist Forbund ca. 1 500 medlemmer
* Spillerforeningen ca. 650 medlemmer

Forbundene var delt i seks ulike kartell:
* CO-industri
* Bygge- Anlægs- og Trækartellet
* Grafisk Industri- & Medie Kartel
* Handelskartellet i Danmark
* Statsansattes Karel
* Det kommunale Kartel

## Ledelse
Den øverste myndighet var kongressen som ble samlet hvert fjerde år. Det var kongressen som valgte LOs leder og nestleder. Ved kongressen i 2015 ble Lizette Risgaard leder. Hun fortsetter som leder for FH.

## Arbeidsoppgaver

Arbeidsoppgavene for LO ble beskrevet på følgende måte:
LO er forbundenes felles stemme overfor det danske Folketinget, regjeringen og EU. LO deltar i trepartsforhandlinger om lovgivning på arbeidsmarkedet og gir høringssvar til lovgivning på hele velferdsområdet.

LO inngår og reviderer hovedavtaler med arbeidsgiverorganisasjonene og koordinerer tarifforhandlingene og arbeidskonflikter i visse situasjoner.

LOs juridiske avdeling fører medlemsforbundenes saker i arbeidsretten og LO gir de enkelte forbund juridisk bistand på konkrete områder, når forbundene ønsker det.

## Referanser


## Se også
* Landsorganisasjonen i Norge
* Landsorganisationen i Sverige

## Eksterne lenker
* Landsorganisationen i Danmark
Grumman Aircraft Engineering Corporation

**Grumman Aircraft Engineering Corporation**, senere **Grumman Aerospace Corporation**, var en ledende produsent av militære og sivile luftfartøyer i det 20. århundre. Virksomheten ble grunnlagt i 1929 av Leroy Grumman og Jake Swirbul. Selskapet opphørte å eksistere som selvstendig foretak i 1994 da det ble kjøpt opp og fusjonert med Northrop Corporation som dannet Northrop Grumman.

## Produkter

* **Jagerfly**
** Grumman FF
** Grumman F2F
** Grumman F3F
** F4F Wildcat
** XF5F Skyrocket
** F6F Hellcat
** F7F Tigercat
** F8F Bearcat
** F9F Panther
** F9F Cougar
** XF10F Jaguar
** F11F Tiger
** F-14 Tomcat
* **Angrepsfly**
** AF Guardian
** A-6 Intruder
* **Bombefly**
** TBF Avenger
* **Amfibiske fly**
** JF Duck
** J2F Duck
** G-21 Goose
** G-44 Widgeon
** Grumman HU-16 (Coast Guard UF-1/UF-2, Navy U-16, Civilian G-111) "Albatross" 
** Grumman G-73 "Mallard"
* **Andre fly**
** C-1 Trader
** E-1 Tracer
** S-2 Tracker
** Northrop Grumman E-2 Hawkeye
** C-2 Greyhound
** OV-1 Mohawk
** EA-6B Prowler
** Grumman X-29
* **Romfart**
** Apollo Lunar Module
* **Sivile fly**
** Grumman Gulfstream I og 2
** Grumman American AA-1 (1971&ndash;76)
** Grumman American AA-1B Trainer (1971&ndash;76)
** Grumman American AA-5 Traveler (1972&ndash;75)
** Grumman American AA-5A Cheetah (1976&ndash;79)
** Grumman American AA-5B Tiger (1975&ndash;79)

## Eksterne lenker
Santiago de Compostela

**Santiago de Compostela** er en by i Spania, og hovedstad i den autonome regionen Galicia nordvest i landet. Byen er et kjent pilegrimsted for europeiske katolikker. Dette fordi man i år 813 oppdaget en grav man antok tilhørte Apostelen Jakob. Han ble henrettet i Jerusalem i år 44, men levningene skal ha blitt ført til Compostela der han i en periode hadde virket. Både byen og pilegrimsveien dit (Jakobsveien, sp. *Camino de Santiago*) gjennom Frankrike og Spania står oppført på UNESCOs liste over verdens kulturarv.

Navnet «Compostela» mener man kommer av det latinske *campus stellae* &ndash; «stjernens egn», og Santiago de Compostela blir slik «St. Jakob i Stjernens Egn». Apostelens levninger ble etter folketroen begravet der en gjeter hadde sett en stjerne, og en kirke ble etter hvert bygget over graven. Senere ble denne kirken erstattet med Santiago de Compostela-katedralen som står i dag (påbegynt sent på 1000-tallet).

Compostela har i dag i overkant av 90 000 innbyggere. Byen har også et universitet, og var Europeisk kulturhovedstad i 2000.

## Se også
*Santiago-ordenen

## Referanser


## Eksterne lenker
* 
* The Confraternity of Saint James
* Jakobsveien
* Pilgrims Guide skrevet av pilegrimer (Engelsk)
* Pilegrimsforum med over 2600 medlemmer og tusenvis av spørsmål og svar ang pilegrimsferden  (Engelsk)
Tomcat

**Tomcat** kan blant annet vise til: 
 
* Apache Tomcat, Apache Software Foundation sin implementasjon av en Java applikasjonstjener. 
* Beretta 3032 Tomcat og Beretta 3032 Tomcat Inox, semi-automatiske lommepistoler designet og produsert av Beretta. 
* Grumman F-14 Tomcat, et amerikansk toseters avskjæringsjager beregnet på bruk fra hangarskip. 
* Waspair HM 81 Tomcat, britiske canard ultralette fly av uvanlig design, produsert av Waspair og senere Midwest Microlites.
DMOZ

**Open Directory Project** (ODP), også kjent som **DMOZ** (fra det opprinnelige domenenavnet **d**irectory.**moz**illa.org), var en flerspråklig nettkatalog drevet av frivillige og eid av Netscape (som ble kjøpt opp av AOL). Katalogen ble stitet av Rich Skrenta og Bob Truel i 1998, først som **Gnuhoo** og senere som **Newhoo**. Disse to navnene ble forlatt fordi Richard M. Stallman og Free Software Foundation reagerte på bruken av *Gnu* (siden det ble hevdet at prosjektet ikke hadde noe med fri programvare å gjøre) og fordi Yahoo! reagerte på bruken av *Hoo*. Navnet ODP kom da de ble kjøpt opp av Netscape Communications Corporation sent i oktober 1998.

ODP-data var tilgjengelige for fri distribusjon og bruk under betingelsene i Open Directory-lisensen. Denne lisensen krever at hver eneste side som bruker ODP-data har en boks med lenker (tilpasset kategorien som vises på siden) som peker tilbake til ODP. Lisensen gjør at kreativ bruk av ODP-data er meget vanskelig uten å bryte betingelsene. 

Ved starten i oktober 1998 hadde katalogen cirka  sider. Ett år etter var tallet steget til en million sider. Siden var det en jevn vekst, og i desember 2003 hadde katalogen indeksert fire millioner sider.  

Hvem som helst kunne søke om å bli redaktør i ODP, og hvis søknaden ble godkjent, kunne de fritt legge inn lenker i den kategorien i katalogen hvor de søkte. Som en naturlig konsekvens av katalogens struktur var redaktørmodellen i ODP hierarkisk. Man startet med en liten kategori og etter man har holdt på en stund og fått litt erfaring, kunne man søke om flere eller større kategorier. Erfarne redaktører kunne få ekstra rettigheter knyttet til sin redaktørrolle. *editall* gav rett til å redigere hvor som helst. *meta* gav i tillegg rett til å behandle redaktørsøknader og rapporter om misbruk. *cateditall* var det samme som *editall* begrenset til en kategori (med underkategorier), og *catmod* var det samme som *meta* begrenset til en kategori. I tillegg fantes *catmv* som gav en rett til å flytte eller endre navn på kategorier.

Nettstedet ble stengt 17. mars 2017 og er ikke lenger tilgjengelig.

## Referanser


## Eksterne lenker
* 
* Statisk speil av DMOZ
Daghandel

**Daghandel** (engelsk: *day trading*) er en form for handelsmønster ved handel av aksjer og andre verdipapirer, hvor den som kjøper og selger gjør dette med et høyt tempo hvor vedkommende utnytter kursvariasjonene som oppstår innenfor en enkelt handelsdag.

Daghandel er mest kjent i valutamarkedet. En kjøper kan vurdere paret EUR/USD (euro/dollar) og selge spots med moderat fortjeneste. Valutapar varierer fra «enkel» til «teknisk» handel.

## Eksterne lenker
* I kø for å bli spekulanter– nyhetsoppslag i Dagens Næringsliv 2. juni 2006
To kvinner

***To kvinner*** (originaltittel: *La Ciociara*) er et italiensk krigsdrama fra 1960 regissert av Vittorio De Sica og med Sophia Loren i hovedrollen. Handlingen er lagt til Italia under andre verdenskrig og handler om en kvinne og hennes tenåringsdatter som forlater Roma til fordel for landsbygda. Dette for å beskytte datteren mot krigens redsler, men det ender med at både moren og datteren blir voldtatt av vestallierte (franske-marokkanske) soldater. Selv om handlingen i filmen var fiktiv, var disse voldtektene basert på faktiske begivenheter. Filmen er basert på Alberto Moravias roman med samme tittel.

Sophia Loren vant Oscar for beste kvinnelige hovedrolle for sine prestasjoner i filmen. Det var første gang en skuespiller fra en ikke-engelskspråklig film vant denne prisen. Hun vant også for beste kvinnelige hovedrolle under Filmfestivalen i Cannes, BAFTA, Bambi og David di Donatello.

I 1989 lagde Dino Risi en todelt TV-versjon av filmen. Også den med Sophia Loren i hovedrollen.

## Handling
Cesira er en enke og butikk-eier som oppdrar sin religiøse tolv år gamle datter, Rosetta, i Roma under andre verdenskrig. Etter bombingen av Roma flykter mor og datter til Cesiras hjem-sted Ciociaria, en landlig provins i Sentral-Italia. Kvelden før de skal reise, har Cesira sex med Giovanni som bor i nabolaget hennes, som godtar å ta vare på butikken hennes i hennes fravær. Etter at de ankommer Ciociaria, får Cesira oppmerksomheten til Michele, en ung intellektuell som sympatiserer med kommunisme. Michele blir senere tatt til fange av tyske soldater, som tvinger ham til å være guide for dem gjennom det fjell-rike terrenget.

Etter at de allierte tar kontroll over Roma i juni 1944, bestemmer Cesira og Rosetta seg for å reise tilbake til hjem-byen deres. Men underveis blir de voldtatt i en kirke av marokkanske soldater knyttet til de invaderende allierte styrkene i Italia. Rosetta blir traumatisert av alt dette. Når de forsøker å finne ly i en annen landsby, forsvinner Rosetta om natten og Cesira får panikk. Hun oppdager også at Michele har blitt drept av nazistene.

## Medvirkende
* Sophia Loren - Cesira
* Eleonora Brown - Rosetta (datteren)
* Jean-Paul Belmondo - Michele Di Libero
* Carlo Ninchi - Filippo, Micheles far
* Raf Vallone - Giovanni
* Andrea Checchi - En fascist 
* Pupella Maggio - Bonde
* Bruna Cealti - Flykting
* Antonella Della Porta - En gal mor
* Mario Frera
* Franco Balducci - Tysker i høystakken
* Luciana Cortellesi
* Curt Lowens
* Tony Calio
* Remo Galavotti

## Referanser


## Eksterne lenker
*
Keisha Castle-Hughes

**Keisha Castle-Hughes** (født 24. mars 1990 i Donnybrook Australia), er en australsk skuespiller. 

Hun flyttet, sammen med sine foreldre, som fire-åring til New Zealand og ble i 2001 newzealandsk statsborger. 27. januar, 2004, var hun den gang den yngste skuespilleren som hadde blitt nominert til Oscar for beste kvinnelige hovedrolle for sin rolle som «Paikea Apirana» (Pai) i filmen *[[Whale Rider]]*, basert på boken med samme navn.

## Filmografi
*2002 *[[Whale Rider (film)|Whale Rider]]* (originalt *Whale Rider*) 
*2005 *[[Star Wars Episode III: Sithene tar hevn]]* (originalt *Star Wars: Episode III – Revenge of the Sith*)

## Referanser


## Eksterne lenker
* 
* 
* Keisha Castle-Hughes, a fan site featuring details and a discussion board
* Taking Rider in her stride, at The New Zealand Herald
* Whale Rider predicted to crest the wave, at The New Zealand Herald
* Keisha Castle-Hughes: Star of the new flick Whale Rider, interview with Girlslife Magazine
* Keisha Castle-Hughes is Virgin Mary, report on Empire Movies website
DS «Nidelven» (1850)

**DS «Nidelven»** var en hjuldamper som ble bygget i Trondheim i 1850 med tanke på rutetrafikk på Trondheimsfjorden. Skipet ble i 1857 kjøpt av det nystiftede Det Nordenfjeldske Dampskibsselskab og satt inn i rutetrafikk Trondheim - Hamburg.

## Prosjektering og bygging av skipet
I 1846 startet en gruppe forretningsmenn i den nordlige delen av Trøndelag planlegging av dampskipstrafikk på Trondheimsfjorden. Det ble opprettet et styre som i 1849 besluttet å bygge hjuldampskipet Nidelven.

DS Nidelven ble bygget ved Trondhjems Skibsværft, med byggenummer 1. Dampkjele og maskin ble bygget og innsatt av Fabrikken ved Nidelven. Skipet ble ferdigstilt i 1850, og prøveturen foretatt den 24. november samme år. Skipet var Norges første dampdrevne passasjerskip.

## DS «Nidelven» i drift
26. november 1850 tok DS Nidelven opp rutetrafikk til småbyene i den nordlige delen av Trondheimsfjorden. Trafikken dekket imidlertid ikke utgiftene slik som planlagt. Bakgrunnen for dette var at befolkningen i Trondheim i liten grad kjøpte varer fra Innherredsbygdene. Det var heller ikke grunnlag for noen stor persontrafikk. Rederiet bestemt seg derfor å sette båten inn på rutefart til Nordland. Heller ikke disse turene viste seg å være lønnsomme og rederiet solgte skipet.

Etter intitiativ fra konsul Hans Peter Jenssen gikk flere av handelsforretningene i Trondheim i 1854 sammen om å kjøpe DS «Nidelven» og forlenge skroget med 35 fot. Året etter ble skipet satt inn i rutefart på Hamburg, noe som skapte  byens første ruteforbindelse til utlandet. I 1857 stiftet byens kjøpmenn rederiet Det Nordenfjeldske Dampskibsselskab, som overtok DS «Nidelven». Skipet gikk i rutetrafikk for selskapet til 1876.

Skipet ble hugget i 1895.

Som en kuriositet kan det nevnes at den kjente trondheimeren Hans Lemvig Christiansen tjenestegjorde en stund som restauratør om bord på DS «Nidelven».

## Litteratur
*O.J.Johansen: ''Trondhjem - den tusenårige by ved Nidelven''. Aktietrykkeriet 1936.

## Eksterne lenker
* Oljemaleri av DS Nidelven (Digitalt museum)
* Artikkel om Dampskibet Nidelven (WikiStrinda)
Lund Bygdemuseum og Kulturbank

**Lund Bygdemuseum og Kulturbank** ligger på Lund Prestegård ca. 300 m langs fylkesvei 1 sør for Moi sentrum.

I den gamle prestegårdslåven ligger museet.  Her oppbevares det nærmere 10 000 gjenstander.  Lunds historie, som viser en utvikling fra landbruk til industri, gjenspeiler seg i samlingen av gjenstander på museet.  Museet har regionansvar for trehåndverk og har særlig rike samlinger innen rokkedreiings- og bødkerfaget.

Museet ble åpnet i 1976 av Salve O. Salvesen.  Han lanserte ideen om en kulturbank der innbyggerne i Lund kunne oppbevare sine «røtter» til glede for unge og eldre.

På den andre siden av fylkesveien ligger husmannsplassen «Haien» og en historisk eplehage.

## Eksterne lenker
* Lund Bygdemuseum og Kulturbank
*
Nils Engevik

**Nils Engevik** (født 1972) er en norsk tidligere langdistanseløper, som i 2006 ble dømt av Norges idrettsforbund og olympiske og paralympiske komité til livsvarig utestengelse fra all organisert idrett på grunn av doping. Engevik innrømmet å ha dopet seg på testosteron i perioden 2000–2003.

## Eksterne lenker
* Engevik utestengt på livstid – nyhetsoppslag i Aftenposten 2. juni 2006